b'\n_START_ARTICLE_\nVille Lampinen\n_START_PARAGRAPH_\nVille Lampinen (s. 12. joulukuuta 1994) on suomalainen 400 ja 800 metrin juoksija. H\xc3\xa4n edustaa vantaalaista Kentt\xc3\xa4urheilijat-58:aa ja h\xc3\xa4nt\xc3\xa4 valmentaa Pekka Nurmi._NEWLINE_Kalevan kisoissa Lampinen on voittanut 800 metrill\xc3\xa4 SM-kultaa vuosina 2014, 2015, 2016 ja 2017, hopeaa vuonna 2019 sek\xc3\xa4 pronssia vuosina 2013 ja 2018. H\xc3\xa4n on voittanut kultaa my\xc3\xb6s 400 metrill\xc3\xa4 vuonna 2014 silloisella enn\xc3\xa4tyksell\xc3\xa4\xc3\xa4n 47,85, vuonna 2016 uudella enn\xc3\xa4tysajalla 47,51 ja vuonna 2017 ajalla 48,20 sek\xc3\xa4 saanut hopeaa 2019. Viestijuoksun Suomen-mestaruuskilpailuissa Lampinen on 4 \xc3\x97 400 metrin viestijuoksussa voittanut kultaa vuonna 2017 sek\xc3\xa4 pronssia vuosina 2016 ja 2019. 4 \xc3\x97 800 metrin viestijuoksussa h\xc3\xa4n sai pronssia vuonna 2017. Sis\xc3\xa4ratojen SM-kilpailuissa Lampinen on saavuttanut 400 metrill\xc3\xa4 kultaa vuosina 2012 ja 2015 ja pronssia vuonna 2013. Vuonna 2015 h\xc3\xa4n voitti kultaa my\xc3\xb6s 800 metrill\xc3\xa4._NEWLINE_Lampinen karsiutui 800 metrin alkueriss\xc3\xa4 Lillen alle 18-vuotiaiden MM-kilpailuissa 2011. Barcelonan alle 20-vuotiaiden MM-kisoissa 2012 h\xc3\xa4n osallistui 4\xc2\xa0\xc3\x97\xc2\xa0400 metrin viestiin, jossa Suomi putosi alkueriss\xc3\xa4. Rietin alle 20-vuotiaiden EM-kilpailuissa 2013 h\xc3\xa4n eteni 800 metrill\xc3\xa4 v\xc3\xa4lieriin. Tallinnan alle 23-vuotiaiden EM-kilpailuissa 2015 h\xc3\xa4n karsiutui saman matkan alkueriss\xc3\xa4._NEWLINE_Syksyll\xc3\xa4 2015 Lampinen aloitti opinnot Villanovan yliopistossa Yhdysvalloissa. 16. tammikuuta 2016 h\xc3\xa4n juoksi New Yorkissa 800 metrill\xc3\xa4 uuden hallienn\xc3\xa4tyksens\xc3\xa4 1.50,71. Aika on Suomessa 22-vuotiaiden ik\xc3\xa4luokassa kaikkien aikojen kolmanneksi paras Niklas Rehulan (1985) ja Ari Suhosen (1987) j\xc3\xa4lkeen.'